Вялікую зацікаўленасць прысутных выклікала і другое пытанне, якое датычылася дзейнасці на Кобрыншчыне “Белай Русі”. Раман Мельнік падкрэсліў, што ў гэтым грамадскім аб’яднанні перш за ўсё чакаюць тых, хто гатовы рабіць добрыя справы, мае крэатыўныя ідэі і разумее, што вакол нас шмат тых, каму патрэбна дапамога. Шэфская дапамога дзецям з асаблівасцямі псіхафізічнага развіцця з Кобрынскага цэнтра карэкцыйнага навучання і рэабілітацыі, маладым інвалідам, дзецям з малазабяспечаных сямей, падтрымка інтэлектуальнага руху Кобрыншчыны – толькі малая частка ад вялікай колькасці добрых спраў, якія сёння ажыццяўляюцца членамі Кобрынскай РА РГА “Белая Русь”, якая, прынамсі, штогод прырастае новымі ініцыятыўнымі людзьмі. Раман Васільевіч заклікаў усіх, хто гатовы падзяліцца сваёй энергіяй і цеплынёй душы, у шэрагі Кобрынскай РА РГА “Белая Русь” і падкрэсліў, што чым больш будзе актывістаў, тым больш карысных спраў яны зрабяць разам.